આજે સંસદના બજેટ સત્રના પ્રથમ તબક્કાનો છેલ્લો દિવસ છે ત્યારે સરકારને ઘેરવા માટે વિપક્ષે બન્ને ગૃહોમાં વિવિધ મુદ્દા ઊઠાવતા હોબાળો થઈ રહ્યો છે. કોંગ્રેસ અધ્યક્ષ રાહુલ ગાંધી રાફેલ સોદા પર સરકારને છોડવાના મૂડમાં નથી. સંસદની અંદર અને બહાર નરેન્દ્ર મોદી સરકાર પર આ સોદામાં કૌભાંડનો આરોપ લગાવનારા રાહુલ ગાંધીએ આ મામલે લોકસભામાં બોલવા માટે સ્પીકર સુમિત્રા મહાજનને લેખિત નોટીસ આપી હતી.